作者:喬吉
標題:杜牧之詩酒揚州夢・沉醉東風
內容:休想道惟吾獨醒屈平，則待學眾人皆醉劉伶。澆消了湖海愁，洗滌下風雲興，怕孤負月朗風清，因此上落魄江湖載酒行，糊塗了黃粱夢境。(雲)員外，今日席上，再有何人？(白文禮雲)請牛太守去了，這早晚敢待來也。(牛太守上，雲)老夫牛僧孺，今日白文禮在金字館設席相請，左右報復去，道牛大守來了也。(隨從報科，雲)太守老爹來了也。(白文禮雲)道有請。(牛太守做見科，與正末雲)老夫相訪數次，不蒙放參，只是某緣分淺薄也。(正末雲)小官連日事冗，有失迎接，叔父勿罪。來日小官設席請罪，就屈員外同席，未知允否？(白文禮雲)今日且飲過小生這一席，來日同赴盛宴，務要吹彈歌舞，開懷暢飲也。(正末唱)。